हेड कोच रिकी पोंटिंग ने कहा - डगआउट में पंत की मौजूदगी टीम के लिए खास होगी
Ricky Ponting On Rishabh Pant  Follow Indian Premier League (IPL) Latest News Updates On Dainik Bhaskar  दिल्ली कैपिटल्स के हेड कोच रिकी पोंटिंगपिछले हफ्ते ही IPL के लिए टीम के कैंप के साथ जुड़ गए है। पोंटिंग ने इस दौरान कहा कि, मैंने ऋषभ से बात की है।
दिल्ली कैपिटल्स के हेड कोच रिकी पोंटिंग पिछले हफ्ते ही IPL के लिए टीम के कैंप के साथ जुड़ गए है। पोंटिंग ने इस दौरान कहा कि, मैंने ऋषभ से बात की है। हमें उम्मीद है कि वह इस सीजन में शामिल होंगे। मैं उन्हें अपने साथ सभी घरेलू मैच साथ रखना पसंद करूंगा। हमारे डगआउट और चेंजिंग रूम में उनकी मौजूदगी टीम के लिए खास होगी।
कप्तान वार्नर ही करेंगे टीम के लिए ओपनिंग
दिल्ली कैपिटल्स ने डेविड वार्नर को 6.25 करोड़ रुपए में खरीदा था और वो IPL 2023 में टीम का नेतृत्व करेंगे। वहीं ऑलराउंडर अक्षर पटेल टीम के उप-कप्तान होंगे।
पोंटिंग ने साफ किया कि पारी का आगाज वॉर्नर ही करेंगे। पोंटिंग ने कहा, मैं नहीं चाहता कि वॉर्नर चौथे नंबर पर बल्लेबाजी करें। वह आईपीएल इतिहास का सबसे सफल सलामी बल्लेबाज है और पिछले साल दिल्ली के लिए उन्होंने जो मैच खेले थे उनमें भी हमने इसे देखा। वार्नर की कप्तानी पर पोंटिंग ने कहा कि, वार्नर एक सफल कप्तान है। वह टीम को लीड करने के लिए उत्सुक है।
3 साल बाद IPL के दौरान ट्रेवल करेंगे 
ऑस्ट्रेलिया के लीजेंड पोंटिंग ने कहा कि, तीन साल बाद हम होम और अवे गेम के लिए ट्रेवल करेंगे। IPL के दौरान ट्रेवल कठिन होगा और उत्सुक हूं कि हमे अलग अलग वेन्यू पर खेलने का मौका मिलेगा। इससे टूर्नामेंट का रोमांच बढ़ जाता है।
गांगुली के साथ काम करना पसंद है - पोंटिंग 
पोंटिंग ने कहा कि, मेरी टीम डायरेक्टर सौरव गांगुली से बात हुई, हमने पॉसिबल लाइनआप और कीपर के बारे में बात की है। उनके साथ मुझे काम करना पसंद है। हमने 2019 में भी साथ में कई मैच जीते। दिल्ली का पहला मैच 1 अप्रैल को लखनऊ सुपर जायंट्स के खिलाफ है।
पिछले साल पंत के कार का हो गया था एक्सीडेंट
दरअसल 31 मार्च से शुरू हो रहे इंडियन प्रीमियर लीग में इस बार ऋषभ पंत खेलते हुए नजर नहीं आएंगे। पिछले साल 31 दिसंबर को दिल्ली से अपने घर रुड़की जाते वक्त पंत के कार का एक्सीडेंट हो गया था। जिसके बाद उन्हें गंभीर चोटें आई थी। उनके घुटने का ऑपरेशन हुआ है। उनके फिट होने में अभी टाइम लगेगा। फिलहाल वह अभी रिहैब हो रहे हैं।
ऋषभ की जगह ले सकते है अभिषेक 
ऋषभ पंत की जगह दिल्ली कैपिटल्स बंगाल के अभिषेक पोरेल को साइन करने के लिए तैयार हैं। पोरेल दिल्ली का टीम के साथ पिछले एक हफ्ते से प्रैक्टिस कर रहे हैं। इसकी आधिकारिक घोषणा नहीं हुई है।
पंत ने दिल्ली कैपिटल्स के लिए 35 की औसत से बनाए हैं रन
पंत ने दिल्ली कैपिटल्स के लिए अब तक खेले 98 मैचों में 34.61 की औसत से 2,838 रन बनाए हैं। उन्होंने एक शतक और 15 अर्धशतक लगाए हैं।
दिल्ली कैपिटल्स पिछले साल पांचवें स्थान पर थी
IPL में दिल्ली कैपिटल्स की बात करें तो अभी तक ट्रॉफी अपने नाम नहीं किया है। पिछले साल टीम 14 अंक हासिल कर पॉइंट टेबल में 5वें स्थान पर रही। टीम प्लेऑफ में नहीं पहुंच पाई थी।